**Дарынды оқушылармен жүргізілген жұмыс**

***Шатанова Назым Махсутовна***

***Абай облысы, Мақаншы ауданы***

***«Көктал орта мектеп - бақшасы» КММ***

***Мектеп әдіскері***

Қазақстан Республикасының «Білім туралы» заңында мемлекеттік саясат негізінде ең алғаш рет «Әр баланың қабілетіне қарай интеллектуалды дамуы жеке адамның дарындылығын таныту» сияқты өзекті мәселелер енгізіліп отырғаны белгілі.дарынды балаларға білім беруді әр ғылымның ережесіне сәйкес жүргізу бір жағынан қоғамға талантты мамандар даярлауда тиімді болса, екінші жағынан қоғамға ерекше дарынды балалардың тек өзінің интеллектуалдық дамуын қамтамасыз етеді.

 Жас жеткіншектің бойындағы табиғат берген ерекше қабілетті, дарындылықты тани білу, одан әрі бағыт-бағдар бере білу ерекше қиын іс. Алайда, әр баланың жеке қабілетін анықтап, оны сол бағытта жетелеу – ұстаз парызы. Баланы заманына қарай икемдеп, өз заманының озық өнегесін оның санасына сіңіре білу, оларды шығармашылық бағытта жан-жақты дамыту – бүгінгі күннің басты талабы. Дарындылық мәселесін зерттеушілердің еңбектері көп болғанымен, дарындылықтың мән-мағынасы жөнінде олар ортақ бір пікірге келе қоймады. Сондықтан да біз баланың дарындылығы деп, оны өз құрдастарымен салыстырғанда бірдей жағдайда білім игеру деңгейінің шоғырлығымен аса ерекше байқалатын шығармашылық қабілетінің байқалуы деп түсінеміз. «Тегінде адам баласы адам баласынан ақыл, білім, ар, мінез деген қасиеттерімен озады» деген Абай Құнанбайұлы. Ұлы ақын сөзі еш уақытта мәнін жойған емес. Озық ойлы білімдар адамдар заманның дамуына өз үлесін қосады. Дарынды, жас талапты жастар – бүгінгі егеменді еліміздің жарқын болашағы.

 Мұғалім өзінің теориялық білімі арқылы оқушы бойына өзін қоршаған ортаға деген көзқарасын қалыптастырады. Мақсатқа жету – оқу бағдарламасын тереңдетіп оқыту және оқушының танымдық белсенділігін дамыту арқылы жүзеге асады. Дарынды балаларға білім беруді ғылымның бүгінгі даму дәрежесіне сәйкес жүргізу ерекше дарынды балалардың интеллектуалдық дамуын қанағаттандыруды қамтамасыз етеді. Дарынды оқушымен жұмыс жүйесінде мұғалім маңызды орын алады. Оқушының болашақтағы мамандығына қатысты кәсіби тағдыры жақсы мұғалімге байланысты. Бүгінгі уақыт-талабы мәдени деңгейі мен шығармашылық қабілеті жоғары шәкірт дайындау. Сондықтан да шәкірттеріміздің ішкі сырын жасырын ұстайтынын ескерсек, олардың іскерлік дағдыларын және білімқұмарлық талап – жігерлерін жетілдіруіміз қажет. Себебі адамгершілігі мол, иманды, тәрбиелі оқушы кез келген мемлекеттің байлығы.

 Баланың бойында күш-қуаты жеткілікті, шын дарынды екенін өзіне сендіру- ұстаз бойындағы құдіретті күш., өйткені сенім үлкен жеңіске жетелейді. Дарынды баланың одан әрі жетіле түсуіне ұстаз тарапынан мейірім мен кішіпейілділік, бала жанын жазбай танушылық қасиеті қажет-ақ. Бала бойындағы дарындылық, ғылымилық қабілетін ашу, жақсы танымдық қасиеттерін зерттеу, айқындау – ең басты мәселе. Ал оқытудың түпкілікті нәтижесі – өз ойын дәлелдей алатын, жан-жақты білімді, сол білімін жүзеге асыра алатын, қалыптасқан өзіндік азаматтық көзқарасы бар іскер, ақылды, адамгершілігі молтұлғаны тәрбиелеп қалыптастыру. Ол үшін белгілі бір жоба болуы шарт. Яғни, оқушының дарындылығын айқындау, шығармашылығын зерттеу, анықтау, белгілі бір бағыт – бағдарлама бойынша жұмыс жүргізуі қажет.

 Оқушының дарындылығын анықтауда төмендегідей әдіс – тәсілдерді анықтауымыз қажет:

* Баланың отбасы жағдайын зерттеу;
* Шығармашылық қабілетін анықтау;
* Сауалнамалар, психодиагностикалық тренингтерді өткізу;
* Ата – анасымен әңгімелесу;
* Пәндік олимпиадаларға, ғылыми жоба жарыстарына, пікір сайыс ойындарына қатыстыру;

Оқу жылы басында дарынды балаларға арналған тиімді жоспар жасалуы керек. Әр сабақ барысында оқушыларға мынадай талаптар қойып жұмыс жасау қажет:

* Қоршаған ортаны сезе білу, құбылыс себептерін іздене білу;
* Ақыл парасатты игеріп, ойлау, сезім қабілеттерін арттыру;
* Алдына мақсат қоя білу және жетілуге ұмтылу;
* Өзін – өзі талдауды, өзін-өзі бағалай білуді меңгеру;
* Басқа адамдармен қарым – қатынас жасай білу, осы заманға сай технологияларды пайдалана білу (интернет, электронды пошта, ЖИ)

**Дарынды балалармен жұмыс істеу мақсаты:**

Заман талабына сай бәсекеге қабілетті, білімді, іскер, ойлау жүйесі дамыған, адамгершілігі жоғары, логикалық тұжырым жасауға бейім, еркін ойлай алатын, мақсатқа жету үшін еңбектене білетін жеке тұлғаны қалыптастыру.

 **Дарынды баламен жұмыс жасауда мұғалімге қойылатын талаптар:**

* Дарынды оқушыны анықтау әдістерімен жұмыс жасай алуы;
* Дарынды оқушыларды (жекелей және топпен) оқытуға арналған бағдарлама құрастырып, сонымен тұрақты жұмыс жасай білуі;
* Оқушы дарындылығын дамытуға қажетті зерттеу жұмыстарын жүргізе алуы;
* Дарынды оқушыны оқытудың нәтижесін нақты бағалай білуі;
* Дарынды оқушының ғылыми – ізденіс жұмыстарымен айналысуына жетекшілік етуі;
* Дарынды оқушыны олимпиадалар мен сайыстарға дайындауда жетістікке жете алатындай деңгейде жұмыс жасауы;
* Сабақ беретін пәнін мемлекеттік стандарт деңгейінен жоғары деңгейде білу;
* Оқушы дарындылығының моделін білу;
* Қазіргі заманға сай оқытудың жаңа технологияларын білу;
* Дарынды оқушыны оқыту, тәрбиелеу үдерісінде үлгерімге ғана көңіл бөлмей оның басқа көрсеткіштерімен байланысына да көңіл бөлу;
* Дарынды оқушылардың ерекшелігін ескере отырып, оларға шығармашылықпен жұмыс жасайтын тапсырмалар дайындай білуі;

  **Дарынды балалармен жұмыс істеуде нені ескеру керек?**

* Балалардың пәнге қызығушылығын, білуге құштарлығын нақты анықтау;
* Балаға тапсырманы деңгейлеп беріп, зейінін тұрақтандыру қажет;
* Баланың мінез-құлқын ерекшелігін білу. (Нені ұнатады, нені ұнатпайды, қай кезде білімді жақсы меңгереді, қай кезде шаршайды? т.б)
* Баланың бір қалыпты, жүйелі жұмыс жасауына көңіл бөлу;
* Берілген тапсырманы бірлесе талдау;
* Бала қызығушылығына қолдау көрсету, орынды кеңес бере білудің маңызы зор;

 **Дарынды баланың сипаттамасы:**

1. Интеллектуалдық сферасы
2. Білімділік өресі
3. Ойлау қабілеті ерекшесі тұрақты, қызығуы мол, кейде бір іспен айналысса тоқтай алмайды, өз ойын ерте жеткізеді.

 **Дарынды оқушыларды таңдауда назар аударатын ерекшеліктер:**

1. Дарынды бала өзгеше және шапшаң ойлайды.
2. Дарынды оқушылардың ішкі сезімі жағынан өзгешелігі өте сезімтал, ықылай қойған нәрсесін, тақырыбын әр жерде негізгі мәселе етіп ұсынады.
3. Дарынды оқушылардың физикалық тұлғадан ерекшелігі дамудағы шапшаңдылық ақындарша сөйлеуі, жиі-жиі берілуі, қиял күйінің басым түсуі.
4. Әлеуметтік тұрғыдан ерекшелігі адамгершілік сезімдерінің ерте дамып, жоғары моральдық қасиеттерге ие болуы

**Дарындылықты анықтағанда төмендегі факторларды ескеру керек**:

1. Жас ерекшелігі
2. Тұлғалық ерекшелігі
3. Экспериментатордың тұлғалық ерекшелігі

 ***Дарынды және талантты балалардың бес сипаттамасы:***

1. **Дарынды және талантты балалардың қалай оқитынының сипаттамасы**
* Ақпаратты шұғыл өңдейді
* Зияткерлік тапсырмалары ұнатады
* Кең ауқымды білімді пайдалана алады...т.б
1. **Креативті ойлаудың сипаттамасы**
* Ерекше нәрселерді іздейді
* Басқа біреуден ерекше болуға қорықпайды
* Әзілкеш
1. **Ынталандыру сипаттамасы**
* Табанды және жұмыспен бар ынтасын шұғылданады
* Жеке жетістіктердің жоғары стандарттарына ұмтылады
1. **Қоғамдық көшбасшылық сипаттамасы**
* Құрбы-құрдастар құрметтейді
* Басқалармен жылдам тіл табысады
1. **Табандылық сипаттамасы**
* Өктем пікірлерге кекесінмен қарайды
* Жоғары сынып оқушыларымен, ересектермен тіл табысады, олардың ортасында жиі болуға тырысады

 Дарынды оқушымен жұмыс істеудің негізгі мақсаты – олардың шығармашылық жұмыста өзінің қабілетін іске асыруға дайындығын қалыптастыру. Бұл жерде мұғалім қазіргі заманға сай оқытудың жаңа технологияларын білуі керек.

 Дарынды оқушымен үнемі жұмыс жасау баланы үнемі ізденіске жетелейді. Баланың жетістігін мақтай отырып, өз ісінің нәтижелі болуына және оны талдап анализ жасауына ықпал жасау керек. Жасалған жұмыстарға қарай оқушылардың бейімділік деңгейін анықтап, олимпиадаларға, сайыстарға, ғылыми-практикалық конференцияларға (ізденімпаздық жұмыс, зерттеу жұмысы, рефераттар қорғау, жоба қорғау) оқушылардың аудандық, облыстық, республикалық шығармалар, жобалар байқауына қатысуға іріктеу. Осындай дарынды балалармен жұмыс жүргізгенде көптеген нәтижелерге жетуге болады. (білім сапасы артады, олимпиада, ғылыми жобалардан орындар).

 Жаңа ғасырға қадам басқан жас жеткіншектердің қазіргі өмірге бейімділігі болу керек. Ол өмірдің әр тетігіне үңіліп, тығырықтан шығар жолға даяр болуы қажет. Дарынды да қабілетті оқушыларды ғылымға баулу, ғылым арқылы жас ұрпақты дарындылыққа баулу әр ұстаздың міндеті. Ендеше баланы заманына қарай икемдеп, өз заманының озық өнегесін оның санасына сіңіре білу, оларды шығармашылық бағытта жан-жақты дамыту – бүгінгі күннің басты талабы екенін әр ұстаз естен шығармауы абзал.

 Бүгінгі таңда мемлекет пен қоғамның алдында тұрған басты мақсат Республиканың интеллектуалды мәдениетін сақтау және қазақстандық азаматтан зиялы қауымды дайындау. Білім мен ғылым кеңістігінде еліміздің білім қызметкерлері көптеген тың өзгерістер енгізді. Қоғамға жаны аши білетін азаматтарды дайындау мектеп қабырғасынан басталады. Олай болса жаңа ғасыр мектебінің алдында тұрған міндет – дарынды балалармен жүйелі жұмыс жүргізу. Дарындылықты дамытудың қазіргі кезде нақты бір белгіленген бағыты, жүйеленген әдістері немесе тәсілдері жоқ. Оқу мен тәрбиенің сыныптағы бала танымына лайық жолдарын сұрыптау, әр баланың даралық ерекшелігін дамыту, қоғамда өмір сүруге психологиялық тұрғыдан дайындау негізгі мақсатымызға айналуы тиіс.